
An. et Vol. XXVIII 15 Iulii 1936 (Ser. II, v. III) - Num. 8 


ACTA 


COMMENTARIUM OFFICIALE 


ACTA PII PP. XI 


EPISTULA ENCYCLICA 


VENERABILIBUS FRATRIBUS FOEDERATARUM AMERICAE CIVITATUM ARCHIE- 
PISCOPIS EPISCOPIS ALIISQUE LOCORUM ORDINARIIS PACEM ET COMMU- 
NIONEM CUM APOSTOLICA SEDE HABENTIBUS: DE CINEMATOGRAPHICIS 
SPECTACULIS. 


PIUS PP. XI 
VENERABILES FRATRES 
SALUTEM ET APOSTOLICAM BENEDICTIONEM 


Vigilanti cura, ut Nostrum deposcit apostolicum officium, 
laudabilem omnem sacrorum Antistitum totiusque christiani 
populi operam prosequimur; atque adeo summo cum animi gau- 
dio certiores facti sumus providum illud inceptum salutiferos 
iam edidisse fructus, atque ad uberiores usque contendere utili- 
tates, quod vos plus duobus abhinc annis eo consilio instituistis 
peculiarique modo « Legioni a decentia » efficiendum credi- 
distis, ut, sanctissimum veluti certamen, cinematographicae 
artis pravitatem compesceret. 

Id optatam diu Nobis affert opportunitatem, ut satius men- 
tem Nostram hac de re aperiamus, quae ad totius christianae 
plebis mores religionemque tam arctissime pertineat. At primum, 
quod Vobis ducibus ac magistris, et christifidelibus adiutricem 
vobis navitatem suam praestantibus, Legio ista, hoc in apostola- 

tus campo, tam sollerter allaboraverit, eo vehementius gratulari 
vobiscum cupimus, quo sollicitiore animo videbamus hanc eam- 
dem artem eiusdemque generis industriam illuc, quasi « per 
magnos passus extra viam » evasisse, ut prostarent omnibus, 
luce expressa, vitia, scelera, delicta. 

Altissimi officii Nostri partes duximus, quotiescumque Nobis 
obversabatur occasio, non modo Episcopos compellare ceteros- 
que e clero, sed omnes etiam, quotquot sunt probi volentesque 
homines, ut gravissimam huiuscemodi causam intento animo 
considerarent. 

Iam scilicet in Encyclicis Litteris « Divini illius Magistri », 
idcirco conquesti sumus quod « validissima eiusmodi ad quidvis 
evulgandum subsidia, quae, si ad sana principia apte regantur, 
eruditioni magnopere atque educationi prodesse queant, saepe 
— proh dolor — provehendis vitiorum illecebris sordidisque 
quaestibus serviunt ». * Atque anno MDCCCCXxXxIV, Mense augu- 
sto, cum aliquot, coram admissos, e foederatione illa alloquere- 
mur, cuius est in quibusvis Nationibus ephemerides scriptio- 
nesque edere, quae ad cinematographea attineant, horum spe- 
ctaculorum momentum nostra hac aetate ingravescens indi- 
cavimus, eorumque gliscentem vim, cum ad virtutem, tum ad 
vitia suadenda; ac praeterea animadvertebamus omnino necesse 
esse cinematographicis scaenis ea praescripta tribuere, quae 
grande ingenuae artis munus regant ac moderentur, ut chri- 
stiana, quin immo humana ipsa ad naturalem legem composita, 
morum ratio iniuria probroque non afficiatur. Iamvero ars quae- 
libet nobilis in id potissimum nitatur oportet, eoque suapte na- 
turd spectet, ut debita hominem probitate virtuteque perficiat; 
atque adeo sit ad moralis disciplinae principia ac praecepta re- 
dacta. Exinde vero necessitate consequi monebamus, probanti- 
bus equidem lectissimis illis viris, — grata adhuc subit recorda- 
tio animum — opus esse prorsus cinematographicos ludos ad 
rectas normas conformari, ut ad vitae integritatem verique no- 
minis educationem spectatores omnes excitent. 


1 A, Ap. Sed., 1930, vol. XXII, p. 82. 

Ac recens quoque, superiore nempe mense aprili, cum grato 
animo nonnullos coram admisissemus, qui Romam in con- 
gressum e variis Nationibus convenerant, ut de cinematogra- 
phicis scriptionibus vulgo edendis causam agerent, huius ne- 
gotii momentum gravitatemque iterum proponebamus; item- 
que, religionis nomine non modo, sed civilis etiam in ordine mo- 
rum prosperitatis, omnes cordatos homines adhortabamur, ut 
scriptis prelo excusis omnique ope contenderent, quo cotidie 
magis id genus spectacula ad sanam institutionem educationem- 
que valerent, non vero ad animarum ruinam earumque inte- 


ritum. 

At tanti ponderis res est, perspectis praesertim civilis no- 
strorum temporum societatis condicionibus, ut opportunum No- 
bis videatur eam iterum per has Litteras magisque enucleate edis- 
serere, vobis non solum, Venerabiles Fratres, sed universis etiam 
catholici orbis Episcopis impertientes praecepta, praesentibus 
necessitatibus consentanea. Siquidem pernecessarium est ac pe- 
nitus urget id providere atque efficere, ut quidquid ex Dei mu- 
nere progrediens aetas in humanas disciplinas ac vel in ipsas 
technicae industriae artes invexerit, ita divinae gloriae, anima- 
rum saluti et Iesu Christi propagando regno reapse inserviat, ut 
omnes, quemadmodum Ecclesia nos precari iubet, « sic trans- 


- eamus per bona temporalia, ut non amittamus aeterna ». 


Iamvero facile omnibus in comperto est cinematographicam 
rem quo mirabiliora susceperit incrementa, eo evenisse morum 
integritati, Religioni ac vel ipsi civilis consortionis probitati 
perniciosiorem. 

Quamobrem ii etiam, qui in Foederatis Americae Civitatibus 
id genus industriae praesunt, huius rei rationem atque pericu- 
lum in se recepisse professi sunt, non modo ad singulos quod 
attineret cives, sed ad universam etiam hominum communita- 
tem. Etenim anno mpccccxxx, mense martio, sponte sollemniter- 
que sanxerunt ac polliciti sunt — datis in id scriptis communi 
consensione subsignatis ac typis editis — se esse in posterum 
eorum, qui cinematographicos ludos celebraturi essent, honesta- 

tem tutaturos. Ac nominatim per eiusmodi acta spoponderunt 
nullam se unquam esse imaginum seriem exhibituros, quae re- 
ctos spectatorum mores demitteret, quaeque vel naturalem hu- 
manamque legem detrectaret, vel eiusdem violationem suaderet. 

Nihilo secius, quamvis haec laudabili sane consilio statuis- 
sent, ii tamen, quorum causa esset, itemque imaginum effecto- 
res, vel non posse vel prorsus nolle, ex suscepta ultro obligatione, 
id exsequi visi sunt. Quamobrem, cum ex paene irrita illorum 
voluntate vitia ac scelera in cinematographeis exhiberi pergant, 
probus quisque plerumque prohibetur quominus, honestae oble- 
ctationis gratia, hisce spectaculis intersit. 

Quibus in gravissimis rerum adiunctis, vos prae primis, Ve- 
nerabiles Fratres, modis rationibusque studuistis, quibus credi- 
tum vobis gregem ab ingruente istiusmodi discrimine tuere- 
mini; idque fecistis, cum « Legionem a decentia » sacram ve- 
luti aciem instituistis, cuius opera optima quaeque proposita 
ac principia, ad naturalis christianaeque probitatis normas con- 
formata, excitata tandem revirescerent. Qua in re tantum abfuit 
ut vobis mens esset huic industriae detrimenta inferre, ut eam 
potius ab interitu vindicare pro vestra parte eniteremini, in 
quem dilabi quaevis ludicra pronum esset, quae in artis dehone- 
stamenta depravationesque corruissent. 

Suscepta a vobis consilia christifideles, vestris demandati cu- 
ris, prompto paratoque animo complexi sunt. Ad decies nempe 
centena milia Foederatarum Americae Civitatum catholici fi- 
dem obligationemque, quam « Legio a decentia » proposuerat, 
in se libenter recipientes, nullam se polliciti sunt cinematogra- 
phicam spectationem participaturos;, quae christianos mores of- 
fenderet, rectaque vitae praecepta. Itaque populum apud vos 
sacrorumque Antistites — quod vehementi cum animi gaudio 
profiteri libet — tam concordes vidimus hoc in incepto data 
opera provehendo, ut nunquam alias, hac recentiore aetate, ar- 
ctius inter se coniunctos eos cernere potuerimus. 

Neque solummodo catholicae Ecclesiae filii, sed e Novatori- 
bus etiam et ex Hebraeis lectissimi viri, aliique non pauci 

vestra consilia ac proposita exceperunt; vestrisque nisibus id- 
circo obsecundarunt ut cinematographicae scaenae ad digna in- 
genuae artis morumque praescripta redigerentur. In praesens 
autem fateri summo Nobis solacio est, laudabiliter initam 
contentionem non mediocres iam assecutam esse exitus atque 
utilitates. Siquidem perlatum Nobis est cinematographicam ar- 
tem, ob sedulam vigilantiam vestram communisque opinionis 
vim, non parum iam ad emendatiorem modum processisse. 
Vitiorum nempe scelerumque imagines non ita crebrius, ut an- 
tea, subiectae oculis; prava quaelibet admissa non ita licen- 
tius probata, conclamata; neque procaci eadem ratione, falsa du- 
cendae vitae principia mollibus concitatisque iuvenum menti- 
bus exhibita. 

Quodsi in nonnullis civium ordinibus in antecessum asseve- 
ratum est fore ut, ex sedula eiusdem « Legionis » navitate huius 
artificii ornamenta ac decora non parum remitterent, res ta- 
men visa est in contrariam evasisse partem. 

Siquidem non parum etiam, pro viribus, allaboratum est, ut 
scaenicae eiusmodi actiones ad nobilissima liberalium artium 
praecepta conformarentur; atque adeo, ut vel vetera optimorum 
scriptorum, vel nova humanae mentis opera spectatorum ocu- 
lis proponerentur, quae haud communi laude eniterent. 

At neque ii, qui pecuniam suam in huius industriae inceptis 
collocaverant, detrimenta hac de causa perpessi sunt, quemad- 
modum nonnulli, quin consentaneam adderent rationem, prae- 
monuerant; haud paucis enim, qui a cinematographicis ludis, 
ob inustam per eos rectis moribus iniuriam, abhorruerant, cum 
facinora luce expressa cernere licuit, quae humanae probitati 
christianaeque virtuti non detrimentosa viderentur, iterum haec 
spectacula celebrare sollemne fuit. 

Ubi vero vos, Venerabiles Fratres, hoc veluti sacrum certa- 
men instituistis, non defuerunt qui dicerent, susceptos hoc in 
genere nisus eorumque, qui exspectabantur, exitus, fluxos fore 
brevique tempore dilapsuros; quatenus, remissa pedetemptim 
vestra vestrorumque vigilantia, harum imaginum auctoribus 

integrum esset, pro suo cuiusque arbitrio, ad pristinas iterum 
redire agendi rationes. Facile equidem dispicitur cur iidem non 
honestas, ideoque prohibitas a vobis, scaenicas actiones repetere 
excupiant, quae ad ignobiles cupidines instimulare queant. Si 
enim harum pellicularum series, quae hominum gesta praefe- 
rant virtuti consentanea, summo artificio effingere multum pro- 
fecto ingenii, laboris, peritiae ac vel sumptuum interdum expo- 
stulat; at facile plerumque est quosdam homines et quorumdam 
civium classes ad cinematographica arcessere theatra, in qui- 
bus id genus spectationes habeantur, quae libidines incendant, 
pravosque exsuscitent in animis latentes motus. 

Quamobrem necesse est ut vigilans eademque sedula omnium 
opera penitus industriae huius artificibus suadeat, hanc « Le- 
gionis a decentia » contentionem non idcirco initium sumpsisse, 
ut brevi temporis spatio excidat ac neglegatur, sed ut potius 
— foederatarum Americae Civitatum Episcopis moderatori- 
bus — honesta populi oblectatio, quovis tempore ac quibusvis 
rationibus habita, pro viribus in tuto ponatur. 


Corporis animique oblectamenta, in quae nostra haec aetas 
varias induxit formas rationesque, iis omnibus, quotquot nego- 
tiis vitaeque sollicitudinibus distineantur, necessaria prorsus 
esse nemo est qui non videat; attamen ad hominis dignitatem 
eadem sunto et ad morum redacta integritatem; atque adeo eo 
spectent ut reapse nobiles sensus commoveant atque excitent. 
Graviter procul dubio populorum magnitudo atque potentia pe- 
riclitantur, qui per requietis tempora ludicris se dedant, quae 
decoris, dignitatis honestatisque principia laedant, quaeque ad 
admissa perpetranda, iuventuti praesertim, occasionem prae- 
beant. 

Quibus in ludicris, ut omnibus perspectum est, cinematogra- 
phea maximi momenti sunt, cum nostra hac aetate ad universas 
gentes pertineant. Dicere vix attinet cives ad decies centena 
millia bene multa huiuscemodi spectationes cotidie participare; 
penes quoslibet populos, sive funditus, sive leviter excultos, 

horum theatrorum numerum magis magisque increbrescere; 
eademque communem iam se relaxandi oblectandique ratio- 
nem impertire, locupletium non modo, sed cuivis etiam socie- 
tatis ordini. 

Ceterum, aliud nihil in praesens invenire queas, quod tanta 
efficacitate in multitudines polleat, cum ob ipsam imaginum na- 
turam, quae versatilis lucis motu effinguntur, tum’ ob ludorum 
facilitatem, qui vel popularibus conceduntur, tum denique ob 
rerum adiuncta, quae iisdem ljudis comitantur. 

Quae quidem efficacitas ex eo profluit, quod per vividas illas 
species ac formas cinematographica ars loquitur, quae magna 
cum animi delectatione nulloque negotio eorum quoque sensi- 
bus obiiciuntur, qui, ut rudes sunt atque inculti, sive e rerum 
concretione enitendo ratiocinandoque discedere, sive ex causis 
earum effectus eruere, vel nolunt, vel saltem nequeunt. Legere 
etiam ac vel aurem dare alicui dicenti, quamdam postulat inten- 
tionem mentisque nisum; quod quidem cinematographica visio, 
per subsequentes continuato ordine oculisque subiectas imagi- 
nes, summo cum gaudio removet. Atque efficientia eadem per 
cinematographea illa adaugetur, in quibus spectationes cum 
congruentibus vocibus copulantur; ita enim facinora luce ex- 
pressa expeditius intelleguntur, et scaenica actio, magna utique 
cum fascinatione, musicis concentibus coniungitur. 

Per choreas vero ac per interiectas illas ex arbitrio scaenas, 
quas « varietates » vocant, perturbati animi motus cupidi- 
nesque gliscunt citatioreque gradu increscunt. 

Quapropter haec theatra veluti rerum scholae sunt, quae, 
magis quam meraca ratiocinatio, plerosque homines ad vir- 
tutem aeque ac ad pravitatem instimulare possunt. Oportet igi- 
tur salutaribus provehendis christianae conscientiae propositis 
eadem inserviant, atque adeo res omnes ab se detrahant, quae 
integros corrumpant depraventque mores. 

In comperto cuique est quantopere improbae id genus scae- 
nae in spectatorum animos influant; ut cupidinum enim libidi- 
numque laudes efferunt, ita vitiorum occasionem praebent; iu- 

venes e recto itinere transversos agunt;ducendae vitae rationem 
fucata lucis specie proponunt; capessendae perfectionis consilia 
infuscant atque debilitant; castum denique amorem, matrimonii 
sanctitatem atque intimas domestici convictus necessitudines 
restinguunt. Praeiudicatas praeterea falsasque opiniones cum 
singulis hominibus, tum civium classibus, nationibus variisque 
gentibus ingenerare queunt. 

At contra, eiusmodi ludi si ad optimas normas conformentur, 
vim possunt in spectatores elicere sane saluberrimam. Non tan- 
tummodo siquidem delectant, sed etiam ad nobilissima quae- 
que erigunt atque excitant: valde utilia praecepta impertiunt: 
itemque suae cuiusque ceterorumque patriae egregie gesta pul- 
chritudinesque demonstrare possunt; virtutem veritatemque 
grato speciosoque more ostendere; in Civitatis ordinibus, in Na- 
tionibus, variisque stirpibus mutuae cognitionis voluntatisque 
studia gignere vel saltem promovere; iustitiae quoque causam 
amplecti; ad virtutem advocare omnes; ac denique ad novam 
magisque aequam humanae societatis ordinationem temperatio- 
nemque adiutricem operam conferre. 

Quae animadversiones Nostrae magis profecto ex eo sumunt. 
gravitatis, quod cinematoghaphica ars non singulis civibus sed. 
hominum stipationibus quodammodo loquitur; idque per tem- 
porum, rerum locorumque condiciones, quae, ut ad pravum, 
ita ad optimum conflandum animorum ardorem perquam apta 
videntur : quod quidem ardoris studium in communem illam ac 
prorsus insanam concitationem evadere potest, quam expe- 
riendo novimus. 

Imaginum nempe series volubili luce spectatoribus propo- 
nuntur, qui in subobscuris theatris assidunt, et quorum mentis. 
facultas spiritualesque vires plerumque languent. Atque id ge- 
nus theatra longe quaerere non est opus; eadem enim domibus, 
sacris aedibus ac popularibus litterarum ludis ita contigua 
sunt, ut vim iam habeant in communem omnium vitam maxi- 
mam maximunque momentum. 

Casus praeterea rerumque vicissitudines, quae per cinema- 

tographea effinguntur, ab hominibus sustinentur mulieribusque, 
dotibus natura datis et artificio auctis, omnique ope tam instru- 
ctis atque exornatis, ut interdum ad corruptelarum blandi- 
menta adulescentes peculiari modo pellicere possint. Huc ac- 
cessere musici concentus, sumptuosa loca, res procaciter obie- 
ctae oculis, omnisque novitatis varietatisque deliramenta. Qua 
praesertim ex causa horum ludorum fascinatio puerorum iuve- 
numque animos afficit ac tenet; ita quidem ut hac ipsa aetate, 
qua honestatis sensus innascitur atque informatur, qua iusti- 
tiae probitatisque principia e mentibus evolvuntur, qua deni- 
que officiorum notiones emergunt, et optima perfectionis propo- 
sita vitam attingunt atque pervadunt, cinematographica ars 
vim suam exerceat summamque efficacitatem. 

At, proh dolor, huiuscemodi efficientia, praesentibus in re- 
rum adiunctis, nimio saepius in detrimentum vertitur. Quam- 
obrem dum tantam recogitamus iuvenum nominatim ac puero- 
rum ruinam, quorum integritas ac castitas hisce in theatris 
periclitatur, acerrima illa in tenuiorum corruptores Nobis suc- 
currit Iesu Christi sententia: « Qui autem scandalizaverit unum 
de pusillis istis qui in me credunt, expedit ei ut suspenda- 
tur mola asinaria in collo eius et demergatur in profundum 
maris ».} 

Pernecesse igitur est, nostris hisce temporibus, advigilare 
omnique ope allaborare ut id genus spectacula non illecebrarum 
scholae evadant, sed ut potius ad rectam hominum educationem 
et ad elatiorem morum dignitatem summopere conferant. 

Heic vero animadvertere operae pretium est — quod Nos li- 
bentissime facimus — nonnullos ex iis, qui Civitatis guberna- 
cula moderantur, idcirco sollicitudine permoti, quod magnam 
in hominum mores huius artis impulsionem cernerent, per pro- 
bos viros ex patribus praesertim matribusque familias selectos, 
peculiares instituisse coetus, quibus sit res quae hac in causa 
edantur, inspicere, recognoscere ac dirigere. Ac novimus etiam 


1 Marra., XVIII, 6-7. 


8 Acta Apostolicae Sedis - Commentarium O ficiale 


eos saepenumero eamdem artem ad suorum cuiusque Natio- 
nis optimorum auctorum poétarumque scripta hisce imagini- 
bus referenda convertere contendisse. 

Iamvero, si maxime opportunum est vos, Venerabiles Fra- 
tres, vigiles curas cogitationesque in cinematographicam Na- 
tionis vestrae industriam conferre, quae tam magna susceperit 
incrementa, quaeque non mediocri pulsu in ceteras quoque gen- 
tes influxerit, at omnibus catholici orbis Episcopis officio est, 
in communi hac, eademque potentissima, oblectationis institu- 
tionisque forma collatis inter se viribus evigilare. Atque ex 
iniuria ipsa quae probitatis religionisque conscientiae, itemque 
christianae doctrinae praeceptis inferatur, causam sumere, cur 
pravos istiusmodi ludos prohibeatis, nihil reliqui facientes, ut 
omnia pro facultate arceatis, quae decori honestatisque sensus 
in populo laedere atque restinguere enitantur. 

Quod quidem officium non modo Episcopos, sed quoslibet 
catholicos etiam omnesque cordatos homines tenet, quibus et 
domestici convictus, et patriae cuiusque suae, et totius humanae 
consortionis honos atque integritas cordi sit. — 


In praesens vero, quaenam vigilantiae cura habenda sit, in- 
quiramus atque explanemus. 

Causa de cinematographicis pelliculis, quas vocant, efficien- 
dis, ad probos mores quod attinet, funditus omnino feliciterque 
componeretur, si facultas esset imagines proferre, quae ad chri- 
stiana fuissent principia conformatae. 

Quamobrem numquam eos dilaudare desistemus, qui se huic 
arti devoverunt, vel in posterum devovebunt, hoc tamen eni- 
tentes ut haec scaenica spectacula ad sanam hominum educa- 
tionem et ad christiana proposita reapse spectent. Id vero non 
leviter, sed technicorum more accuratisque rationibus faciant, 
ne incassum vires sumptusque effundant. 

At quoniam Nobis perspectum est quot quantaeque occur- 
rant, in re praesertim oeconomica, difficultates, quominus haec 
incepta ordinatim componantur; ac quandoquidem penitus ne- 

cessarium est res omnes hoc in genere edendas ita moderari, 
ut — ad religionis, morum civilisque societatis rationes quod 
pertinet — detrimenta eaedem non pariant, idcirco sacri Pasto- 
res oportet ad imagines omnes curam convertant, quae unde- 
cumque christianae plebi proferantur. 

Universos igitur catholici orbis Episcopos, quorum in Natio 
nibus cinematographicae pelliculae effinguntur, ac vos potissi- 
mum, Venerabiles Fratres, vehementer adhortamur, ut christi- 
fideles illos paterno animo compellatis, qui huius artis indu- 
striam quoquo modo participent. Graviter iidem animadvertant 
et sua ipsorum officia, et eam, qua ut Ecclesiae filii tenentur, 
obligationem, pro viribus nempe enitendi ut imagines, quas vel 
ipsimet edant vel edendas adiuvent, saluberrimis principiis sint 
rectisque normis consentaneae. Haud pauci sane ex catholicis 
viris numerantur qui exsecutorum, moderatorum, auctorum, 
- actorumve hac in re partes agant; attamen dolendum est non 
semper eorum operam cum eorum fide eorumque propositis con- 
sentire. Quapropter Episcoporum erit eosdem commonere ut sua 
cuiusque actio proborum hominum conscientiae ac Iesu Chri- 
sti sectatorum officio omnino respondeat. 

Hoc etiam in apostolatus campo, quemadmodum in ceteris 
omnibus, sacrorum Antistites eos procul dubio optimos expe- 
rientur laboris socios, qui in Actionis Catholicae agminibus mi- 
litant; quos Nos contineri non possumus quin per has Litteras 
iterum atque iterum excitemus ut, hanc etiam in causam, sedu- 
lam conferant atque indefatigabilem navitatem suam. 

Opportunum equidem est ut identidem sacri Pastores huius 
artis effectorum in memoriam redigant, sibimetipsis — quemad- 
modum de ceteris rebus, quae ad ministerium suum pertineant 
— ita de qualibet etiam honestae oblectationis forma curam 
esse; cum divino mandato teneantur concrediti sibi populi mo- 
res, vel relaxationis tempore, regere atque moderari. Postulat 
enim sacrum, quo funguntur, munus, ut palam aperteque mo- 
neant dehonestamenta ludorum virtutis nervos in ipsis Natio- 
nibus elidere. Quamobrem, quod hoc in genere expetunt, non 

ad catholicos dumtaxat respicit, sed ad quosvis etiam horum 
theatrorum spectatores. 

At vobis peculiari modo fas est, Venerabiles Fratres, id ab ci- 
nematographicae artis auctoribus contendere, quod iidem, ut 
diximus, in Foederatis Americae Civitatibus, ex suscepta ultro 
obligatione, polliciti sunt, huius rei rationem atque periculum, 
ad humanam societatem quod attinet, in se recipientes. 

Omnes vero, quotquot ubique terrarum episcopali dignitate 
aucti sunt, summopere curent, ut iis veluti ante oculos ponant, 
qui huic industriae dant operam, rem tam pollentem iamque 
in communem usum invectam perutiliter posse ad elatiorem 
morum perfectionem cum singulos, tum universam hominum 
consortionem convertere atque dirigere. 

Ecquid enim de malis vitandis solummodo causa agatur? Et 
cur cinematographea inanes tantum otii horas conterant? At ea- 
dem possunt ac debent mirifica efficacitate sua spectatorum ani- - 
mos collustrare, ac reapse ad virtutes omnes compellere. 

In praesens vero, argumenti huius gravitate perspecta, op- 
portunum ducimus peculiares aliquas animadversiones edere, 
huic rei consentaneas. Imprimisque singuli curent animarum 
Pastores, ut — quemadmodum Foederatarum Americae Civita- 
tum catholici — christifideles sibi crediti quotannis spondeant 
se humquam cinematographica spectacula participaturos, quae 
veritatem offendant christianaeque doctrinae instituta. Quae 
quidem pollicitatio dandaque fides in sacris praesertim aedibus 
et in litterariis ludis haberi poterit; atque in hanc rem Episcopi 
adiutricem advocent actuosamque operam, cum patrum ma- 
trumque familias, qui peculiari hac in causa obstringuntur of- 
ficio, tum catholicorum etiam scriptorum, quibus erit huius 
veluti sacrae contentionis momentum diligenter utiliterque 
explanare. 

Ut autem sollemnis eiusmodi sponsio feliciter effecta detur, 
omnino necesse est, ut populo penitus in comperto sit quaenam 
imagines libere omnibus ad spectandum pateant, quasnam vero 
certis dumtaxat positis cautionibus videre liceat, ac denique 

quaenam perniciosae sint, vel reapse pravae. Quod profecto id 
exposcit, ut peculiaria ordine conficiantur typisque edantur ra- 
tionaria seu elenchi, in quibus quam saepissime cinematogra- 
phicae pelliculae distribute, ut diximus, ita proponantur, ut om- 
nium in notitiam venire possint. 

In votis equidem est, unum tantummodo pro universis 
terrarum orbis partibus harum rerum rationarium statuere, 
quandoquidem omnes eadem in genere morum lege tenentur. 

Attamen, cum de scaenicis actionibus agatur, quae ad quas- 
libet pertinent societatis classes, ad ineruditos nempe doctrina- 
que excultos, ad populares aeque ac ad primores civitatis, eadem 
procul dubio ubique gentium haberi sententia non potest. Dis- 
similia etenim sunt, pro variis regionibus, rerum adiuncta vi- 
taeque rationes; quapropter unum ubique omnibus elenchum 
impertiri non consentaneum est. At vero, si in quavis Natione 
distincto, ut diximus, ordine, rationarium exhibeatur, generalis 
iam, quae requiritur, habeatur norma. 

Quam ad rem prorsus necessarium est Episcopos stabile pro 
tota Natione inspectionis Officium constituere, cuius sit honestas 
imaginum series promovere, ceteras autem indicato more gene- 
ratim distribuere, ac denique editum abs se iudicium sacerdo- 
tibus et christifidelibus significare. Quod quidem Officium Cen- 
tralibus, ut aiunt, Catholicae Actionis Consiliis peropportune 
demandari poterit, quae, ut omnes norunt, a sacrorum Antisti- 
tibus pendent. Utcumque hoc pro certo habeatur, hanc scilicet 
inspectionis operam, ut valida in rectamque formam redacta 
eveniat, unam pro unaquaque Natione efficiendam esse, ab uno- 
que regimine moderandam. 

Attamen, si satis graves causae id reapse postulare videbun- 
tur, sacris Pastoribus, in sua cuiusque Dioecesi, integrum erit 
per suos ad hoc delectos dioecesanos coetus severiore ea senten- 
tia uti, quam peculiaris deposcat illius regionis indoles; cinema- 
tographicas videlicet pelliculas vetando, quas generale rationa- 
rium idcirco permiserit, quod normas tradere teneatur, quae ad 
universam Nationem respiciant. 

Hoc praeterea Officium theatra id genus, quae vel penes pa- 
roeciales aedes, vel in catholicarum sodalitatum domibus ha- 
beantur, ita ordinanda curet, ut eadem probatis solummodo ima- 
ginibus fruantur. Per idoneam enim horum theatrorum disci- 
plinam ordinationemque, quae in facilem saepenumero huius 
industriae effectorum clientelam transeant, id etiam vindicari 
poterit, ut nimirum effectores iidem res proferant, quae proposi- 
tis nostris omnino respondeant, quaeque non modoscaenicis hisce 
catholicorum spectationibus, sed ceteris etiam inservire queant. 

Haud ignoramus equidem Officii huius constitutionem non 
mediocres a christifidelibus postulare labores, postulare sum- 
ptus. Nihilo secius magnum huius causae momentum, itemque 
necessitas cum christianae plebis integritatem, tum totius Na- 
tionis honestatem tutandi, id impensae atque operae satis super- 
que requirunt. Siquidem ob detrimentosum illud pravae cine- 
matographicae artis ulcus, et scholarum nostrarum, et Catholi- 
cae Actionis sodalitatum, et sacri ipsius ministerii vis atque ef- 
ficacia imminuitur atque periclitatur. 

Animadvertendum vero est in Officium idem oportere pror- 
sus ut viri coéant, qui tam sint huius rei industriaeque periti, 
quam christianae doctrinae praeceptis penitus conformati. Ac 
praeterea sacerdos ab Episcopis delectus eosdem dirigat ac mo- 
deretur. 

Mutua etiam necessitudinum notitiarumque commercia, 
quae inter eiusmodi Nationum Officia peropportune habeantur, 
hanc inspectionis operam efficientiorem procul dubio magisque 
concordem reddent; quamquam.dissimiles rerum, locorum- 
que condiciones hac in causa diligenter reputandae sunt. Ita 
enim, omnium catholicorum scriptorum ope, miram sentiendi, 
iudicandi, agendique unitatem assequi fas erit. 

Officia eadem non modo ex experimentis inceptorumque 
eventibus, in Foederatis Americae Civitatibus habitis, utilita- 
tem opportune percipient, sed ex laboribus etiam, quos in cine- 
matographicae artis campo catholici ceterarum regionum homi- 
nes susceperint. 

Quodsi huius Officii sodales — quamvis optimis consiliis pro- 
positisque praestent — pro sua tamen hominum infirmitate, e 
recto interdum itinere deflexerint, videant sacrorum Antisti- 
tes, pro sua ipsorum pastorali prudentia, ut, efficaciore quo po- 
terit modo, illapsis erroribus medeantur; utque debitam Officii 
auctoritatem ac nomen pro viribus tutentur, vel aliquem eidem 
attribuendo socium ampliore virtute enitentem, vel in locum 
eorum, qui ad gravissima haec obeunda munera non omnino apti 
visi fuerint, alios sufficiendo lectissimos viros. 

Si igitur catholici orbis Episcopi id in se receperint, ut ad im- 
pertitas normas de cinematographicis spectaculis vigilem curam 
agant — quod Nos, quibus. pastorale eorum studium omnino 
perspectum est, fore non dubitamus — perutilem profecto iidem 
operam conferre poterunt ad optimos tuendos, relaxationis ob- 
lectationisque tempore, sui populi mores. Omnium pro certo cor- 
datorum hominum, catholicorum non modo, sed eorum etiam 
qui nostram non profitentur fidem, laudes adipiscentur et adiu- 
tricem navitatem ; idque pro sua cuiusque parte efficient, ut ma- 
xima huiuscemodi vis, quae ad universas Nationes pertinet — 
cinematographica nempe ars — ad nobilissima quaeque prove- 
henda proposita et ad rectioris vitae rationes commendandas 
convertatur. 

Interea vero, ut haec omina ac vota, quae paterno ex animo 
fundimus, virtutem sumant, divinae gratiae auxilium implo- 
ramus; cuius sit auspex Apostolica Benedictio, quam vobis, 
Venerabiles Fratres, cunctoque clero ac populo, unicuique ve- 
strum demandato, peramanter impertimus. 

Datum Romae, apud Sanctum Petrum, die xxix mensis iu- 
nii, in festo Ss. Apostolorum Petri et Pauli, anno mpccccxxxv1, 
Pontificatus Nostri quinto decimo. 

CONSTITUTIO APOSTOLICA 
DE GARIEP 


PRADFECTURA APOSTOLICA « DE GARIBP» IN VICARIATUM APOSTOLICUM SUB 
NOMIND « DH ALIWAL » EVEHITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad potiorem dignitatis gradum iure optimo provehit Apostolica Se- 
des quamlibet enascentem in infidelium partibus novam Ecclesiam, si 
catholicum ibi nomen haud parvum incrementum susceperit. Quum ita- 
que Praefectura Apostolica de Gariep, in Africa Meridionali, sedulis 
Evangelii praeconum Congregationis Sacerdotum a 8S. Corde Iesu cu- 
ris concredita, innumeris difficultatibus minime obstantibus, laetos po- 
stremis hisce annis profectus obtinuerit, dilectus filius illius Congrega- 
tionis Moderator Generalis enixe a Nobis expostulavit ut illa in Vica- 
riatum Apostolicum elevaretur. Nos autem, de consulto venerabilium 
Fratrum Nostrorum 8. R. E. Cardinalium Sacrae Congregationi de 
Propaganda Fide praepositorum, attento etiam venerabilis Fratris Ior- 
dani Gijlwijk, Archiepiscopi Euchaiteni, Africae Meridionalis Delegati 
Apostolici, favorabili voto, omnibus mature perpensis, praefatis prae- 
cibus annuendum censuimus. Quare, suppleto, quatenus opus sit, quo- 
rum intersit, vel eorum qui sua interesse praesumant consensu, de 
apostolicae potestatis plenitudine quam supra diximus Praefecturam 
Apostolicam de Gariep in Vicariatum Apostolicum tenore praesentium 
evehimus et constituimus, ipsumque in posterum Vicariatum Apostoli- 
cum de Aliwal appellari volumus et decernimus. [lum insuper Con- 
gregationi Sacerdotum a S. Corde Iesu, cuius sollerti Missionalium 
zelo tantum, favente Deo, Missio illa hucusque profecit, posthac etiam, 
ad Sedis Apostolicae tamen beneplacitum, concreditum volumus. Novo 
proinde huic Vicariatui Apostolico de Aliwal, eiusque pro tempore Vi- 
cariis omnia tribuimus iura, privilegia, honores et potestates, quibus 
ceteri per orbem Vicariatus eorumque Vicarii iure communi fruuntur 
et gaudent, eosque iugiter iisdem adstringimus oneribus et obligatio- 
nibus, quibus ceteri adstringuntur. Quae omnia, ut supra disposita et 
constituta, rata ac valida esse volumus et iubemus, contrariis quibus- 
cumque minime obstantibus. Harum vero Litterarum transumptis aut 

excerptis, etiam impressis, manu tamen alicuius Notarii publici sub- 
scriptis et sigillo cuiusvis viri in ecclesiastica dignitate vel officio con- 
stituti munitis, eamdem prorsus volumus haberi fidem, quae hisce No- 
stris Litteris haberetur, si exhibitae vel ostensae forent. Nemini autem 
hance paginam Nostram evectionis, erectionis et constitutionis, statuti 
et voluntatis Nostrae infringere vel ei contraire liceat. Si quis vero 
ausu temerario hoc attentare praesumpserit, indignationem omnipoten- 
tis Dei ac Beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongente- 
simo trigesimo sexto, die vigesima septima mensis Ianuarii, Pontificatus 
Nostri anno quartodecimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. 8S. 0. de Propaganda Fide Praef. 


Ioseph Wilpert, Decanus Collegii Proton. Apostolicorum. 
Ludovicus Kaas, Protonotarius Apostolicus. 


Loco Plumbi 


Reg. in Canc. Ap., Vol. LIV, n. 46. — Al. Trussardi. 


LITTERAE APOSTOLICAE 


THMPLUM, IN URBE BONAERENSI, TITULO NOSTRAB DOMINAE BONAHRENSIS DI- 
CATUM, BASILICAE MINORIS DIGNITATE AC NOMINE DECORATOR. 


PIUS PP. XI 


Ad perpetuam rei memoriam. — Allatum ad Nos est Bonaérensi 
in civitate atque archidioecesi paroeciale templum exstare titulo Bea- 
tae Mariae Virginis Nostrae Dominae Bonaérensis, quod inter praestan- 
tiores urbis eiusdem sacras aedes ob magnificentiam suam atque artis 
pulcritudinem merito accensendum est. Christifideles vero, non modo e 
paroecia sed e reliqua etiam civitate, magna frequentia templum ipsum 
celebrant sacrisque functionibus, quae digne ac sollemniter ibidem pe- 
raguntur, summa religione et pietate adstant. Haec animo repetentes, 
cum sacra haec aedes omnibus condicionibus polleat, quae ad basilicae 
‘minoris dignitatem suffragantur, ultro libenterque concedendum cen- 
semus votis hodierni Vice-provinciae Nostrae Dominae Bonaérensis ex 
Ordine Beatae Mariae Virginis de Mercede Redemptionis Captivorum 
Vicarii, cui templum ipsum paroeciale concreditum est, quique Nos 
enixis praecibus flagitavit ut aedem eandem ad Basilicae minoris gra- 

dum promovere dignaremur. Accedunt amplissima suffragia commen- 
dationesque tum Sanctae Romanae Ecclesiae Cardinalis Bonaérensium 
Archiepiscopi, tum Apostolici Nostri Nuntii in Republica Argentina, 
tum denique Procuratoris Generalis eiusdem Ordinis. Nos, igitur, au- 
dito Sanctae Romanae Ecclesiae Cardinali Sacrae Rituum Congrega- 
tionis Praefecto, omnibusque rei momentis attente perpensis, motu pro- 
prio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium Litterarum te- 
nore perpetuumque in modum, memoratum templum Ordinis Beatae 
Mariae Virginis de Mercede, Bonaérensi in civitate, Deiparae Virgini 
titulo « Nostrae Dominae Bonaérensis » dicatum, Basilicae Minoris di- 
gnitate ac nomine decoramus, omnibus et singulis iuribus privilegiisque 
adiectis quae de iure competunt. Contrariis non ostantibus quibuslibet. 
Haec edicimus, largimur, decernentes praesentes Litteras firmas, va- 
lidas atque efficaces iugiter exstare ac permanere; suosque plenos atque 
integros effectus sortiri et obtinere; illisque ad quos pertinent, seu per- 
tinere poterunt, nunc et in posterum plenissime suffragari; sicque rite 
iudicandum esse ac definiendum; irritumque ex nunc et inane fieri si 
quidquam secus super his a quovis, actoritate qualibet, scienter sive 
ignoranter attentari contigerit. 

Datum Romae, apud S. Petrum, sub anulo Piscatoris, die x m. Fe- 
bruarii an. MCMXXxvI, Pontificatus Nostri decimoquarto. 


E. Card. Pacexui, a Secretis Status.. 


EPISTOLAE 
I 


AD EXCMUM P. D. PASCHALEM RIGHETTI, EPISCOPUM SAVONENSEM ET NAU- 
LENSEM, QUARTO EXEUNTE SAECULO A MANIFESTATIONE DOMINAB NOSTRAB. 
A MISERICORDIA IN SACRARIO PROPE SAVONENSEM URBEM VENERATADB. 


PIUS PP. XI 


Venerabilis Frater, salutem et Apostolicam Benedictionem. — In- 
ter clarissima delubra, Beatae Mariae Virgini dicata, istud profecto. 
templum refertur, quod prope nobilem urbem Savonensem in honorem 
Dominae nostrae a Misericordia conditum est, postquam Ipsa, die 
xvi1r Martii anno MDXXXVI, benignissime se Antonio Botta conspicien- 
dam dederat. Huic enim Mariali Sacrario non modo diuturnitas ipsa 
quattuor saeculorum, quibus tanta populi veneratione est affectum, ma-— 


Acta Pii Pp. XI 267 


gnum attulit nomen decusque, sed peculiaris quoque honor atque glo- 
ria ex eo accessit, quod simulacrum Virginis, ibidem religiose excultum, 
ab ipso Romano Pontifice corona est redimitum. Quod quidem conti- 
git, quum Pius VII fel. rec. Decessor Noster, die x Maii anno MDCCCXV, 
publicas referre statuit gratias Beatae Virgini, cuius deprecatione Ipse 
ab impia captivitate, qua potentissimus princeps imperiali diademate 
insignitus eum detinebat, praeter omnium exspectationem solutus erat. 
Eventum admodum sane mirabile, quod luculenter confirmat quanta 
sollicitudine caelestis Mater in publicis gravissimisque calamitatibus, 
sicut in curis cotidianis, filiis suis praesentissima auxilietur. Hisce prae- 
teritae aetatis memoriis accedunt quotannis egregia fidei ac venerationis 
testimonia, quae non modo ista dioecesis, sed omnes finitimae eidem 
Sanctuario proferunt. [lluc enim turmatim fideles peregrinantur, sive 
ad bona animi vel corporis impetranda, sive ad gratias ob delata sibi 
beneficia persolvendas; tanta siquidem tamque frequens est gratiarum, 
quae accipiuntur, copia, ut nemo fere civium Savonensium inveniatur, 
quin pergrata voluntate filialique amore erga caelestem Matrem sua- 
vissime afficiatur; qui sane praeclari animi sensus et gentibus istis 
maximo sunt honori et easdem excitant ad opera religionis caritatisve 
provehenda, quae apud ipsum quoque Sacrarium florent vigentque. Qua- 
propter iure meritoque, Venerabilis Frater, clerum fidelesque tuos hor- 
tatus es, ut in proximo anno maxima pompa ac religione celebretur tum 
dies xvimr Martii, quo quartum feliciter saeculum claudetur ex quo 
Deipara conspiciendam se dedit, tum dies x Maii, quo Virginis simula- 
cro aurea corona per augustas manus imposita est, tum denique dies 
vir Septembris, quo frequentes fideles de more vetusto sacrae imaginis 
pedes deosculari solent. Neque vero parva animi delectatione accepi- 
mus, quanto studio quantaque alacritate elaborent omnes ex utroque 
clero viri ac boni fideles, ii praesertim qui consociationibus Actionis Ca- 
tholicae adscripti sunt, ut, faventibus ipsis civilibus magistratibus, sol- 
lemnia ista quam splendidissime anno proximo peragantur, ita ut non 
modo in honorem caelestis Reginae evadant, sed egregium quoque ani- 
mum atque avitam religionem nobilis istius Savonensis civitatis claro 
in lumine collocent. Ad tradendam praeterea posteris eiusmodi celebra- 
tionis memoriam, peropportune susceptum est consilium quaedam pe- 
ragendi opera, quibus cultui incrementum afferatur; quare nullum est 
dubium, quin Savonenses cives, quorum fides operibus significari gestit, 
conlata liberaliter stipe, effecturi sint, ut pia incepta ad felicem exitum 
perducantur. Id vero maiore etiam laetitia audivimus, per sacras Mis- 
siones precesque piaculares fidelium animos ad saecularia sollemnia pa- 

ratum iri, ita ut cuncti probi fideles, praeclarum caelesti Matri hono- 
rem tributuri, gratiam amicitiamque eius Filii, Redemptoris nostri, 
sibi concilient, aut maiorem coniunctioremque assequantur. Qua quidem 
ratione periucundum illud denuo comprobabitur, cuique aditum ad Ie 
sum patentissimum expeditissimumque iter per Mariam plane praeberi. 
Haec quidem omnia tam grata tamque accepta Nobis exstitere ac tan- 
tam de futura celebratione spem attulere, ut in animo iam habeamus 
eidem per Nostram participationem cumulum addere et Legatum No- 
strum renuntiare quendam S. R. E. Cardinalem, qui nomine et aucto- 
ritate Nostra sollemnioribus sacris praesit, quae in diem xvi Martii 
proximi anni apparantur. Hoc autem eo libentius facturi sumus, quod 
post longum temporis intervallum gratam usque memoriam servamus 
diei illius, quo Sanctuarium Ipsi invisimus. Ita profecto Nobis placet 
et tibi, Venerabilis Frater, novum existimationis signum et cunctae 
Dioecesi peculiaris benevolentiae testimonium declarare. Interea im- 
pensis votis Deum efflagitamus, ut caelesti ipsa Matre deprecante, stu- 
dia ac sollertiam pastoralem tuam laboresque eorum, qui te adiuvant, 
gratia sua prosequatur, ut uberes salutis fructus ex proxima celebri- 
tate a christiano populo percipiantur. Quorum quidem caelestium dono- 
rum nuntia et conciliatrix praecipuaeque dilectionis Nostrae testis esto 
Apostolica Benedictio, quam tibi, Venerabilis Frater, et clero fideli- 
busque utriusque Dioecesis, iis praesertim, qui apparandis saecularibus 
sacris operam suam navabunt, amantissime in Domino impertimus. 

Datum Romae apud S. Petrum, die xvr mensis [ulii, in Commemo- 
ratione Beatae Mariae Virginis de Monte Carmelo, anno MDCCCCXXXV, 
Pontificatus Nostri quarto decimo. 


PIUS PP. XI 


II 


AD EMUM P. D. DALMATIUM TIT. S. EUSEBII S. R. B. PRESB. CARDINALEM MI- 
NORETTI, ARCHIEPISCOPUM IANUENSEM, QUEM LEGATUM MITTIT AD SOL- 
LEMNIA SAECULARIA MANIFESTATIONIS DOMINAB NOSTRAD A MISERICORDIA 
IN SANCTUARIO SAVONENSI CELEBRANDA. 


PIUS PP. XI 


Dilecte Fili Noster, salutem et Apostolicam Benedictionem. — Prae- 
terito iam anno, Litteris Nostris Inter clarissima delubra ad egregium 
Savonensem Naulensemque Episcopum datis, die xvi mensis Iulii, pro- 
bos Christi fideles paterne cohortati sumus, ut pia sacrorum admini- 

strorum vota prosequentes, quater saecularia sollemnia in honorem 
Dominae nostrae a Misericordia summo pietatis studio atque omni ala- 
critate, vertente hoc anno, celebrentur. Nunc vero peculiari animi de- 
lectatione Ipsi audivimus fidelem populum Savonensem, pro sua erga 
Deiparam observantia ac veneratione, sedula opera ac piacularibus sup- 
plicationibus fervida Pastoris clerique optata atque incepta persolvisse, 
in eoque iam iamque esse, ut publicas erga caelestem Matrem obse- 
quii amorisque significationes sacra pompa apparatuumque splendore 
faciat. Quam ob rem Nos, qui ad augendam Marialem celebritatem No- 
stram participationem memoratis Litteris libenter polliciti sumus, te, 
Dilecte Fili Noster, qui in nobilissima urbe ista, Liguriae capite, me- 
tropolitanam Sedem honorifice tenes, atque, in amplissimum Senatum 
Nostrum cooptatus, principis dignitate ac magnificentia enites, Lega- 
tum Nostrum eligimus ac renuntiamus, ut, Nostram ipsam gerens per- 
sonam, sacris ritibus caerimoniisque praesideas, quae duodevicesimo die 
huius mensis, quarto scilicet exeunte saeculo, ex quo beatissima mise- 
ricordiae Mater Antonio Botta conspiciendam se obtulit, Savonae fau- 
ste sollemniterque peragentur. Pro certo autem habemus temet, pro 
flagranti tua erga potentissimam Virginem caritate, proque studiosa, 
qua teneris, in Savonenses cives benevolentia, perhonorificum munus iu- 
cunda obiturum voluntate, atque omnes, qui sollemnibus proximis in- 
terfuerint, uberrimam salutarium fructuum copiam ex Deiparae libe- 
ralitate percepturos. Quo vero celebratio ista christiano populo gratior 
utiliorque evadat, tibi ultro, Dilecte Fili Noster, facultatem concedi- 
mus, ut faustitatis die, Sacro pontificali ritu peracto, adstantibus fide- 
libus Nostro nomine Nostraque auctoritate benedicas, plenam iisdem 
admissorum veniam proponens, ad Ecclesiae praescripta lucrandam. 
Felicissimi interea huius missionis exitus auspex esto ac praenuntia 
Apostolicae Benedictio, quam tibi, Dilecte Fili Noster, sollerti Episcopo 
Savonensi et Naulensi, utrique vestrum clero populoque tradito, iisque 
praesertim, qui de sollemnibus apparandis egregie meriti sunt vel me- 
rebuntur, effusa in Domino caritate impertimus. 

Datum Romae apud 8S. Petrum, die 1 m. Martii, an. MDCCCXXXVI, 
Pontificatus Nostri quinto decimo. 


PIUS PP. XI 

ACTA SS. CONGREGATIONUM 


SACRA CONGREGATIO RITUUM 


MASSILIEN. 


BEATIFICATIONIS BT CANONIZATIONIS SERVI DEI CAROLI IOSEPHI HUGENII DD MA- 
ZENOD, EPISCOPI MASSILIEN. BT CONGREGATIONIS OBLATORUM MARIAB IM- 
MACULATAE FUNDATORIS. 


SUPER DUBIO 


An signanda sit Commissio Introductionis Causae in casu et ad effe- 
ctum de quo agitur. 


Obstupescite caeli... et portae eius desolamimi vehementer. Duo enim 
mala fecit populus meus: Me dereliquerunt fontem aquae vivae et fode- 
runt sibi cisternas, cisternas quae continere non. valent aquas... Con- 
fregisti iugum meum, rupisti vincula mea, et divisti: Non serviam 
(Ier., II, 12, 13, 20). 

Vehementibus his Prophetae verbis graphice nationum desolatio de- 
scribitur, quae, Deo derelicto, in vanitates abeuntes, omne genus er- 
rorum amplectuntur, atque ad extremum usque depravationis deveniunt. 
Duo praesertim errores saeculis XVII et XVIII per nobilem Gallorum 
gentem insidiose serpebant: Iansenismus et Gallicanismus. Prior de 
divina bonitate male sentiens, Deum, qui caritas est, sacrilega doctrina 
impetebat, pronam ad atheismum sternens viam; alter vero potestatem 
a Christo Ecclesiae datam politicae potestati subiiciens, divinam eius 
auctoritatem ad nihilum redigebat. Rupisti vincula mea, et divisti: Non 
serviam. Encyclopedistarum denique placita, horum errorum consecta- 
riis falsae scientiae fuco illitis, totius societatis non religiosae tantum, 
sed et civilis fundamenta subverterunt. Horribilia, quae exeunte XVIII 
et XIX saeculo ineunte, in Gallia praesertim, evenere: interneciones, 
perturbationes, ruinae, quae nobilem hanc nationem, teste historia op- 
pressere, eiusdem Prophetae verba confirmant: Malwm et amarum est 
reliquisse te Dominum Deum tuum, et non esse timorem mei apud te, 
dicit Dominus Deus exercituum (Ib., IT, 19). 

Quibus tantis malis remedium afferre volens misericors Deus, ex 
ipso generosi Gallici populi sinu, pro eius salute non paucos suscita- 
vit, qui sive per se, sive quoque per spirituales filios, doctrina veram 
fidem assererent, caritate vero divinam bonitatem verbo et exemplo mon- 
strarent. Insignis vir, de cuius ineunda Beatificationis causa modo agi- 
tur, divinae huius misericordiae documentum extat. 

Carolus Iosephus Eugenius de Mazenod, nobili genere ex Carolo An- 
tonio et Maria Rosa Eugenia de Ioannis a. D. 1782 Aquis Sextiis die 
1 Augusti natus, sequenti die regenerationis sacramentum accepit. Pio- 
rum parentum cura ad omnem pietatem educatus, caritatis erga paupe- 
res mirifica puerulus exempla dedit. Non solum enim panem et pecu- 
niam, sed et proprium obsonium largiebatur, immo et suas vestes cum 
eorum detritis vestibus commutavit. Angelica puritas ex ore, ex cor- 
poris habitu, ex gestu prodibat; a mendacio abhorrens, si in aliquam 
puerulus culpam incidisset, hanc aperte fateri non dubitabat. 

Egregiae huic indoli et ad pietatem proclivi fortem firmumque ani- 
mum natura addidit, quem ipse, ab omni excessu cohibitum ad magna 
pro Dei gloria facinora exantlanda per totam vitam adhibuit. Iam tum 
animarum zelum persentiens, coram famulis sacras caeremonias imi- 
tari, nec non e suggestu concionari in deliciis habuit. 

Gallica seditione exorta, Eugenii pater, vitandae persecutionis causa, 
Niceam ad Varum clanculo se contulit, quo Eugenius a. 1791 a patruo 
fuit deductus. Paulo post in nobilium epheborum collegio Taurinensi, 
intercepta litteraria studia prosequutus, primas tulit. A. 1792 feria V 
in Coena Domini ad sacram synaxim primitus fuit admissus, atque duos 
post menses Confirmationis sacramento roboratus. Anno 1794 Venetias 
familia de Mazenod se contulit, qua in urbe Eugenius, opera praesertim 
Sacerdotis Bartholomaei Zinelli, maiores seu in litteris seu in pietate 
progressiones fecit, atque se ad sacerdotium a Deo vocari praesentire 
coepit. Tribus annis post cum suis Neapolim se contulit, deinde Pa- 
normum, ubique mira relinquens virtutum exempla. A. 1802 in patriam 
reversus, dum patrimonialia bona, quae superfuerant, administrabat, 
operibus caritatis omne genus et religionis studiis se devovit. Eccle- 
siasticae vocationis certior factus, in S. Sulpitii Parisiense Semina- 
rium a. 1808 ingressus est, in quo sub sapienti moderamine Sacerdotis 
Pouget-Duclaux, qui sanctitatis fama fruebatur, ad Sacerdotium fuit 
comparatus, quo, die 21 Decembris mensis a. 1811, fuit auctus. 

Inter plures insignes viros, qui in eodem Seminario id temporis 
pietati studiisque vacabant, commemorare iuvat Carolum de Forbin- 
Janson, futurum Nanceyensem Episcopum nec non Pii Operis a San- 

cta Infantia fundatorem, quod millenis millibus infantium paradisi ia- 
nuam aperuit, quocum sancta amicitia Eugenius se devinxit. 

Aquas Sextias reversus, magno cum animarum emolumento totum 
se divini verbi praedicationi, aliisque sacerdotalibus ministeriis, in car- 
ceribus praesertim, se dedidit. Nec, grassante pestifero morbo, ab in- 
cepto destitit, quo fere ad mortem correptus, eam oppetere, quasi cari- 
tatis martyr, optabat. 

Spirituales populorum necessitates probe perpendens, ad missiona- 
lium virorum Congregationem condendam animum intendit; cui cum 
sa. me. Sacerdote Henrico Francisco a Paula Tempier tribusque aliis 
sociis die 25 Ianuarii mensis a. 1816 initium dedit, emissis cum eodem 
Sacerdote tribus religiosis votis die 11 Aprilis, feria V in Coena Do- 
mini, anni eiusdem. 

Ingentium fructuum, quos in sacris expeditionibus ipse cum soda- 
libus referebat, fama extra dioecesim disseminata, nova Societas maiora 
incrementa cepit. Quare constitutiones conscripsit, iuxta quas sodales 
tria vota: Obedientiae, castitatis et perseverantiae anno 1818 nuncu- 
parunt. Paupertatis votum post tres annos additum fuit. Anno 1825 
Societas nomen assumpsit: Oblatorum 8S. Caroli. Leo XII fel. rec. So- 
dalitatem a. 1826 approbavit, mutato nomine in: Oblatorum Mariae 
Immaculatae. 

Interim patruus Eugenii, Fortunatus de Mazenod, Episcopus Mas- 
siliensis, eum Vicarium Generalem creavit, novamque Congregationem 
veluti in suam tutelam recepit. Anno 1832 Gregorius XVI eum elegit 
Episcopum titularem Icosiensem et Auxiliarem Massiliensis Episcopi, 
cui, anno 1837 sedem abdicanti, successit. 

Episcopus Massiliensis factus, opus, quod iam antea uti Vicarius Gene- 
ralis inchoaverat, maiori alacritate est prosecutus; totamque Dioecesim 
ad christianam vitam revocavit. Incredibile dictu est quanta in tam ampla 
Dioecesi regenda per aliud viginti quatuor annorum spatium gesserit, 
quantos pro Ecclesiae iuribus, animarumque sibi creditarum salute labo- 
res exantlaverit, quanta sit passus; sed pro nomine Jesu, sicut Apostoli, 
contumeliam pati gaudebat. Pro gloria enim Salvatoris durissima lu- 
ctamina contra Iansenistarum, Gallicanorumque errores sustinuit. Do- 
ctrinam enim 8. Alfonsi de Ligorio contra rigoristas, primus in Gal- 
liam invexit: doctrinam de Immaculata B. M. V. Conceptione deque 
Romani Pontificis praerogativis, infallibilitate praesertim, iam tum 
strenue docuit, a suis subditis teneri ac doceri iussit, eamque veluti 


pretiosam hereditatem Suae Congregationi legavit. 
Licet vigilantissima cura amplissimam Dioecesim administraret, non 

minori Congregationem Oblatorum moderatus est, mirantibus omnibus 
virum, tot tantisque curis intentum, utramque provinciam pari diligen- 
tia, tot per annos, senescente iam aetate, cumulate gubernantem. Ut 
infantes mature ad Sacram Eucharistiam accederent curavit; catholi- 
cam, quam nunc dicimus, actionem iam ab a. 1848 promovit: ut fideles 
sacris exercitationibus in aliquo recessu incumberent fovit; pauperibus 
liberaliter subvenit, pauperrimus ipse factus; ut rectae clericorum edu- 
cationi consuleret, Oblatis Mariae Immaculatae episcopale Seminarium 
regendum concredidit; divinum cultum quam maxime promovit. Probe 
itaque de Servo Dei accommodari posse videntur quae de Simone, Oniae 
filio, Spiritus Sanctus edixit (Eccli., 50): Sacerdos magnus, qui sufful- 
sit domum.:... curavit gentem suam et liberavit eam a perditione... quasi 
sol refulgens, sic ille effulsit in templo Dei. 

Sub eius sapienti prudentique regimine Oblatorum Congregatio per 
orbem diffusa ingentes animarum fructus collegit. Eo autem mortuo, 
amplius incrementum accepit; et modo seu in gelidis polaribus borea- 
lis Americae regionibus, seu in torridis Asiae et Africae, missionales 
viri, quos Christi amor perurget, legiferi patris generosos ausus aemu- 
lantes, christianam fidem impigre dilatare contendunt. 

Iam tantum virum iustitiae corona manebat. 

Die 21 Maii a. D. 1861, morientium sacramentis refectus, et Apo- 
stolica Pii IX benedictione recreatus, dum qui aderant antiphonam Salve 
regina recitabant, ad verba O clemens, o pia, o dulcis Virgo Maria, ocu- 
lis ad caelum elevatis, animam exhalavit. 

Sanctitatis fama, qua vivens gavisus est, post mortem non defer- 
- buit. Pius IX s. m., accepta mortis notitia, scripsit de eo: Doluimus et 
Nos vehementer eiusdem Antistitis obitum, qui eximia religione, pietate 
ac sacerdotali zelo praestans, singulari Nos et hanc Petri Cathedram 
fide, amore et observantia prosequi summopere gloriabatur. Attamen 
variis de causis processuum constructio ad annum 1926-29 dilata fuit. 
Confecti sunt itaque processus Massiliae, princeps, rogatoriales autem 
in Curiis Aquen., Avenionen., Burdigalen. et Parisien. 

Die 22 Maii 1935 S. R. C., scriptis perpensis, decrevit: Nihil obstare 
quominus ad ulteriora procedi queat. Interim biscentae decem et novem 
litterae Postulatoriae Beatissimo Patri fuere porrectae, quarum 20 a 
Cardinalibus, 175 ab Archiepiscopis et Episcopis totius orbis, item a 
nonnullis Abbatibus, Generalibus Ordinum Moderatoribus, a Capitulo 
Cathedrali Massiliensi, a Studiorum Universitatibus Lugdunen., An- 


degaven., Insulen. et Washingtonien., etc. 
Omnibus itaque ad iuris normam comparatis, instante R. P. Fer- 

dinando Thiry, Generali Postulatore Congregationis Oblatorum M. I., 
in Ordinario 8S. R. C. coetu, die 14 Ianuarii mensis huius anni habito, 
Emus ac Rhus D. Cardinalis Ianuarius Granito Pignatelli di Belmonte, 
Episcopus Ostien. et Albanen., Causae Ponens seu Relator, dubium 
discutiendum proposuit: An signanda sit Commissio Introductionis Cau- 
sae, in casu et ad effectum de quo agitur. Et Emi ac Rmi PP. Cardi- 
nales sacris tuendis ritibus praepositi, audita Cardinalis Ponentis re- 
latione, auditisque Officialium Praelatorum suffragiis scripto datis, et 
audito voce quoque R. P. D. Salvatore Natucci, Fidei Promotore Gene- 
rali, omnibus perpensis, respondere censuerunt: Affirmative, seu si- 
gnandam esse Commissionem si Ssmo placuerit. 

Subsignata autem die, Ssho D. N. facta relatione a subscripto Car- 
dinali Praefecto, Sanctitas Sua Sacrae Congregationis rescriptum ra- 
tum habens, propria manu Commissionem Introductionis Causae Servi 
Dei Caroli Iosephi Eugenii de Mazenod signare dignata est. 

Datum Romae, die 15 Ianuarii a. D. 1936. 


C. Card. Laurenti, Praefectus. 
L. & 8. 


A. Carinci, Secretarius. 


- 

SACRA CONGREGAZIONE DEI RITI 


Martedi, 30 Giugno 1936, nel Palazzo Apostolico Vaticano si é adunata la 
Sacra Congregazione dei Riti preparatoria, nella quale gli Emi e Revmi Si- 
gnori Cardinali, i Revmhi Prelati Officiali ed i Revmhi Consultori teologi, hanno 
discusso sull’eroicita delle virti del Ven. Servo di Dio Carlo Giacinto di 
S. Maria, sacerdote professo dell’Ordine degli Agostiniani Scalzi. 


Martedi, 7 Luglio 1936, nel Palazzo Apostolico Vaticano, si é adunata la 
Sacra Congregazione dei Riti ordinaria, nella quale gli Emi e Revii Signori 
Cardinali hanno discusso: 

1) Sulla introduzione della Causa di Beatificazione e Canonizzazione del 
Servo di Dio Fratel Muciano Maria, dell’Istituto dei Fratelli delle Scuole Cri- 
stiane. 

2) Approvazione dell’Ufficio e messa della Beata Giovanna Elisabetta Bi- 
chier Des Ages, Confondatrice dell’Istituto delle Figlie della Croce, dette 
Suore di S. Andrea. 

3) Revisione degli scritti: a) della Serva di Dio Benigna Consolata Ferrero, 
dell’Ordine della Visitazione di Maria Santissima; 6) del Servo di Dio Adolfo 
Petit, sacerdote professo della Compagnia di Gest; c) della Serva di Dio Fran- 
cesca Salesia Aviat, Fondatrice delle Oblate di S. Francesco di Sales; d) del 
Servo di Dio Pietro Friedhofer, secolare; e) della Serva di Dio Caterina Teka- 
kwitha, Vergine indiana. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 
30 Giugno 1936. Gli Emie Revmhi Signori Cardinali Luigi Maglione, Gio- 
vanni Mercati e Eugenio Tisserant, Membri della 
Pontificia Commissione per la Redazione del Co- 
dice di Diritto Canonico Orientale. 


» » » Il Revtho Monsig. Mariano Rampolla del Tindaro, Sotto- 
Segretario della Sacra Congregazione dei Semi- 
nari e delle Universita degli Studi. 

30 Giugno 1936. L’Illtho e Reviho Monsig. Francesco Roberti, Consultore 
della Sacra Congregazione dei Seminari e delle 
Universita degli Studi. 

Inuglio » L’Emo e Revmho Signor Cardinale Francesco Marmaggi, 
Membro della Sacra Congregazione per la Chiesa 
Orientale. 


Con Brevi apostolici, il Santo Padre Pio XI, felicemente regnante, si é 
degnato di nominare: 


11 Maggio 1936. L’Etho e Revmho Signor Cardinale Vincenzo La Puma, 
Protettore della Congregazione dei Missionari 
Operai, volgarmente detta « Auméniers du Tra- 
vail », di cui la Casa Madre si trova nel Belgio. 

22 . » L’Eho e Reviho Signor Cardinale Eugenio Pacelli, Protet- 
tore della Congregazione delle Suore dei Santi 
Nomi di Gest e di Maria, di cui la Casa Madre 
si trova nell’archidiocesi di Montréal. 

26 . » L’Etho e Reviho Signor Cardinale Vincenzo La Puma, 
Protettore della Piccola Missione per i sordo- 
muti, di cui la Casa Madre trovasi a Bologna. 

28 » » L’Etho e Reviho Signor Cardinale Vincenzo '.a Puma, 

Protettore della Congregazione delle Suore An- 

celle della S. Infanzia di Gesu, di cui la Casa 

Madre si trova a Oberzell (diocesi di Wiirzburg). 

1 Giugno »  L’Eto e Revmho Signor Cardinale Vincenzo La Puma, 

Protettore dell’ Istituto dei Padri Giuseppini, di 
cui la Casa Madre trovasi a Velm (diocesi di 
Liegi). 

3 - » L’Emo e Reviho Signor Cardinale Domenico Mariani, Pro- 

tettore dell’Istituto delle Suore della Provvidenza 
e della Immacolata Concezione di Champion (dio- 
cesi di Namur). 


5 . » L’Illtho e Revtho Monsig.. Francesco Roberti, Prelato Udi- 
tore della Sacra Romana Rota. 
8 > » L’Emo e Revmho Signor Cardinale Camillo Caccia Domi- 


nioni, Protettore dell’ Istituto delle Suore della 
Sacra Famiglia di Bordeaux. 

17 » » L’Emo e Revmho Signor Cardinale Vincenzo La Puma 
Protettore dell’ Istituto delle Suore di Carita di 


Namur. 

Assistenti al Soglio Pontificio: 
13 Maggio 1936. S. E. Revtha Monsig. Giuseppe Maria Tissier, Vescovo di 


Chalons. 

» » » §. E. Revitha Monsig. Giovanni Arturo Chollet, Arcive- 
scovo di Cambrai. 

» §. E. Revtha Monsig. Giuseppe Patrizio Lynch, Vescovo di 
Dallas. 

- * » §. E. Reviha Monsig. Floriano Demange, Vescovo tit. di 


Adraso, Vicario Apostolico di Tai-Kou. 


Protonotario Apostolico de numero participantium : 
23 Aprile 1936. Monsig. Francesco Annibale Ferretti. 


Protonotario Apostolico ad instar participantium : 
23 Maggio 1936. Monsig. Antonio Rozier, della diocesi di Langres. 


Prelati Domestici di S. S.: 


25 Febbraio 1936. Monsig. Stefano Coté, della diocesi di Sault-Ste-Marie. 

. + »  Monsig. Alfonso M. Tomaselli, della medesima diocesi. 

21 Marzo Monsig. Gaetano Scolaro, della diocesi di Patti. 

5 Maggio Monsig. Gerolamo Chirouter, della diocesi di Lilla. 

+ Monsig. Luigi Cavazza, della archidiocesi di Gaeta. 

Monsig. Giovanni Conio, della diocesi di Ventimiglia. 

Monsig. Benedetto Arrigo, della medesima diocesi. 

Monsig. Pietro Lupi, della medesima diocesi. 

Monsig. Felice Voglino, della medesima diocesi. 

Monsig. Pier Carlo Landucci (Roma). 

Monsig. Emerico Csepregi, della diocesi di Csanad. 

Monsig. Alessandro Rasko, della medesima diocesi. 

Monsig. Giuseppe Hoss, della diocesi di Veszprimia. 

Monsig. Francesco Nicoletti, dell’archidiocesi di Palermo. 

Monsig. Francesco Nicola Giacomo Hendribx, della diocesi 
di Bois-le Duc. 

. . »  Monsig. Paolo Francesco Saverio Guise, della diocesi di 
Nancy e Toul. 

Monsig. Martino M. Varley, dell’archidiocesi di Cincinnati. 

Monsig. Alberto A. Burke, della medesima archidiocesi. 

Monsig. Luigi J. Biskupski, della diocesi di Peoria. 

Monsig. Rocco Schettino, della diocesi di Castellamare di 
Stabia. 

1 Giugno » Monsig. Domenico Frola, della diocesi di Ivrea. 

3 Giugno 1936. Monsig. Giovanni Litschauer, della diocesi di S. Ippolito. 


10 ~ » Monsig. Gualtiero Francesco Traynor, della diocesi di 
Liverpool. 

17 > » Monsig. Medardo Bélzile, della diocesi di S. Germano di 
Rimouski. 

20 » » Monsig. Armando Chaussé, della diocesi di S. Giovanni 
di Quebec. 

23 > »  Monsig. Giulio Chiavoni, della diocesi di Civitavecchia. 

> » »  Monsig. Giuseppe Caprio, dell’archidiocesi di Benevento. 

24 » »  Monsig. Giovanni Nepomuceno Manfredo Leite, dall’ar- 


chidiocesi di S. Paolo del Brasile. 


ONORIFICENZE 


Con Brevi apostolici, il Santo Padre Pio XI, felicemente regnante, si é 
degnato di conferire: 


La Commenda con placca dell’Ordine Piano: 
4 Aprile 1936. Al sig. ing. Pasquale Franco, della diocesi di Lecce. 


La Commenda dell’ Ordine Piano: 


26 Maggio 1936. Al sig. comm. Luigi Perticucci De Giudici, della diocesi di 
Arezzo. 


La Gran Croce dell’Ordine di San Gregorio Magno, classe civile: 
28 Giugno 1936. AS. E. il sig. prof. Giuseppe Bottai, Governatore di Roma. 


La Placca dell’Ordine di S. Gregorio Magno, classe civile: 
28 Maggio 1936. Al sig. comm. Pietro Toni (Italia). 


La Commenda con Placca dell’Ordine di S. Gregorio Magno, classe civile : 
29 Maggio 1936. Al sig. Giuseppe Delloye, dell’archidiocesi di Cambrai. 


La Commenda dell’Ordine di S. Gregorio Magno, classe civile: 


19 Marzo 1936. Al sig. Federico Morassutti, della diocesi di Padova. 
3 Giugno » AIN.U. sig. Alessandro Jordanow (Roma). 
6 » » Al sig. prof. Giovanni Villata, dell’archidiocesi di Torino. 


Il Cavalierato dell’Ordine di S. Gregorio Magno, classe civile: 


16 Marzo 1936. Al sig. Bernardo Blavignac, della diocesi di Agen. 
25 > » Al sig. Guglielmo Atkinson, dell’archidiocesi di Westmin- 
ster. 

11 Maggio 1936. Al sig. Prospero Rodet, dell’archidiocesi di Lione. 


13 
» 


19 


23 


28 
20 


» 
» 


Maggio 


» 


Giugno 


» 


» 


» 


Al sig. Achille del Re (Roma). 

Al sig. Guglielmo Arts, dell’archidiocesi di Malines. 

Al sig. Giuseppe Rhodius-Deby, del Vicariato Apostolico 
di Léopoldville. 

Al sig. Andrea Staub, del medesimo Vicariato. 

Al sig. Lorenzo Cavanagh, dell’archidiocesi di New York. 

Al sig. Giuseppe Trong, del Vicariato Apostolico di Hai- 
phong. 

Al sig. rag. Augusto Girod (Roma). 

Al sig. Giacomo Boutry-Chardon, dell’archidiocesi di Cam- 
brai. 

Al sig. Enrico Legrand, della medesima archidiocesi. 

Al sig. Felice Cambier, della medesima archidiocesi. 

Al sig. Narciso Lefebvre, della medesima archidiocesi. 

Al sig. Renato Fagniez, della medesima archidiocesi. 

Al sig. Giacomo Froissart, della medesima archidiocesi. 

Al sig. Stefano Martino Middelhoff, della diocesi di Haar- 
lem. 

Al sig. Giovanni De’ Rossi (Roma). 

Al sig. Mario Roli, dell’archidiocesi di Milano. 


La Gran Croce dell’Ordine di S. Silvestro Papa: 
1936. Al sig. ing. cav. di gran croce Leone Castelli dell’archi- 


» 


diocesi di Milano. 

Al sig. ing. architetto comm. Giuseppe Momo (Roma). 

A S. E. il sig. Vittorio Andrea Belaunde, Ministro del Pert 
in Svizzera. 


La Commenda dell’Ordine di S. Silwestro Papa: 
1936. Al sig. Guglielmo Van Noten, dell’archidiocesi di Malines. 


» 


» 
» 
» 


Al sig. Marchese avv. Enrico de Maillardoz (Roma). 
Al sig. dott. Enrico Giuliani (Roma). 

Al sig. cav. Pio Morra (Roma). 

Al sig. Nullo Borini, della diocesi di Forli. 


Il Cavalierato dell’Ordine di San Silvestro Papa: 


1986. Al sig. Macedonio Negri, della diocesi di Reggio Emilia. 


» 


» 


» 


Al sig. Giovanni Huebmer, dell’archidiocesi di Vienna. 
Al sig. Colomanno Droppa, della diocesi di Veszprimia. 
Al sig. Nguyen-Van-Yen, del Vicariato Apostolico di Saigon. 


|_| » 
» » 
» » » 
26 » » ; 

5 Giugno 1936. Al sig. Giuseppe Endrico Uberto van Groenendael, della 
diocesi di Ruremonda. 

13 » » Al sig. Giuseppe Fuzzi, della diocesi di Forli. 

15 » » Al sig. Giovanni Novelli, della diocesi di Alessandria. 


Con Biglietti della Segreteria di Stato, il Santo Padre Pio X1, felicemente 
regnante, si é degnato di nominare: 


Cameriert Segreti Soprannumerari di S. 


3 Gennaio 1936. Monsig. Antonio Gomes Vieira, della diocesi di Taubaté. 
16 - »  Monsig. Girolamo Gollo, della diocesi di Campinas. 
» Monsig. Umberto Manzini, della medesima diocesi. 
16 Aprile » Monsig. Antonio Zompi, della diocesi di Pontecorvo. 
» Monsig. Leone Medeiros Leite dell’archidiocesi di Bello 
Horizonte. 
4 Giugno » Monsig. Giacomo Zanini, della diocesi di Brescia. 
i1 » »  Monsig. Pietro Sigismondi, della diocesi di Bergamo. 
»  Monsig. Giuseppe Zappala, della diocesi di Patti. 
» » »  Monsig. Tommaso Damiani, della diocesi di Sezze. 
20 - »  Monsig. Giovanni Unzalu, della diocesi di Vittoria. 
» » »  Monsig. Giovanni Schénhdffer, della diocesi di Spira. 
» » » Monsig. Francesco Saverio Parenti, dell’archidiocesi di Be- 
nevento. 
21 - Monsig. Giulio Posch, dell’archidiocesi di Trento. 
> »  Monsig. Domenico Paganucci, dell’archidiocesi di Lucca. 


Monsig. José M® da Rocha, dell’archidiocesi di Braga. 


Cameriere d’Onore in abito paonazzo di S. S.: 
Giugno 1936. Monsig. Giuseppe Galbiati, dell’archidiocesi di Genova. 


NECROLOGIO 


Giugno 1936. Monsig. Pietro Mufiagorri y Obineta, Vescovo tit. di Pitionte. 
6 Luglio »  Monsig. Pacifico Tiziano Micheloni, Vescovo tit. di Lete. 
10 . »  Monsig. Ludovico Cattaneo, Vescovo di Ascoli Piceno. 


¥ 

; 

Ritratto di S. S. Pio. XI, 
Legatura in. tela, titolo in oro. 


La serie dei Romani Pontefici — La Gerarchia Cattolica: 
Pontefice reguante - Collegio dei Cardinali - Patriarcati - 
0 PONTIFICIO Arecivescovati e Vescovati resideneiali - Arcivescovati 
ANNUARI Veseovati titolari - Abbazie e Prelature Nullius - Ammi- 
nistrazioni Apostoliche ad nutum Sanctae Sedis - Prelati 
; di rito orientale con giurisdizione ordinaria - Vicariati 
Apostolic - Apostoliche - Missioni - Custodia 
di Terra Santa - Religiosi — La Curia Romana; Sacre 
1936 Congregazioni - Tribwnali - Uffiei — Rappresentanze 
della Santa Sede - Corpo diplomatico pressola Santa Sede - 

Commissioni nenti -. La Ca gree: 

Famiglia Pon ificia stolica.- U 

nisira i Palati tine - Stato det del 

cano - Ordini equest 


AP®ENDICE. 
Vicariato di Roma — Vicariato della vita del Vati- 
cano — Istituti di studi supervori — Accademie Ponti- 
ficie — Istituti Eccles. di educazione e di istrueione — 
Seminari — Collegi Kcclesiastici — Collegi di Reli- 
giosi — Dati statistici — Distribuzione geo- 
grafica Sedi resideneiali, Vicariati e Prefetiure 

apostoliche, ecc. — Elenco alfabetico dei nomi de curia — 
Th dice delle Protettorie — Elenchi Gd Pontanote degli a 
1 ta nti — ce a e inom one — 
A DEL, VATE dette materie — Indice schematico del volume — 
Corregioni ed aggiunte — Principali variazioni occorse 
durante la stampa. 


In Italia L. 83 — Estero L. 38— 


In Roma L, 30— 


pubblicazioni: 


Ai latinam Vulgatam versionem ad codicum fidem, 
iussu Pii Pp. XI, cura et studio Monachorum Abbatiae 
Ace Sancti Hieronymi in Urbe, O. S. B., edita 


Ill — NUMERORUM ET DEUTERONOMII 


recensuerunt + Rhus Abbas Henricus Quentin et Monachi S. Hieronymi 


Volumen in-8°, pp. constans xu-529, charta mannfacta. Pretium voluminis non religati (con- 
; plectens pretium vecturae), L. 200. 


Il volume si vende rilegato ai prezzi seguenti: 
a) Dorso ed angoli in pelle nera, titolo in oro, L. 220. 


b) Dorso di pergamena, con dorature, angoli di pergamena, tela, titolo in oro, rilega- 
tura romana, L. 225. 


c) Legatura in tutta pergamena, dorso dorato e¢ titolo in oro, L. 255. 
— 


Roma. Italia Estero 
fiz L. 


APRUTIUM — MOLISIUM. Le Decime dei secoli XIII-XIV, a cura 
di Pietro Sella, con carta topografica delle diocesi. In-8°, pagg. x11-448 190 — 193 — 130 — 


Studi e documenti per la storia del Palazzo Apostolico Vaticano pub- 
“blicati da .Francesco Ehrle + e da Hermann Egger - Volume II. 


DER VATICANISCHE PALAST IN SEINER ENTWICK- 


LUNG BIS ZUR MITTE DES XV. 
In-4°, 1935, pp. 147 tayole di cm. 36><%6 . . 47— 

UFFIC!IO E MESSA approvati della S. Congregazione dei Riti con decreto 
1936 pubblicati negli A postolicae Sedis il 30 aprile, 
fascicolo 


OFFICIUM IN FESTO SANCTI IOANNIS BOSCO, CONF. 


(Die 31 lanuarii). In-18°, caratteri rosso-neri, carta indiana, pp. 8, 
grandezza della pagina cm. 7><12, nei margini cm, 1219. . . . 


MISSA IN FESTO SANCTI IOANNIS BOSCO, CONF. 
(Die 31 Ianuarii). In-4°, caratteri rosso-neri, en. della nen 
em. 14,5><22,5, nei margini cm. 93,532 . . 


LIBRI LITURGICI graeci ritus byzantini cura S. C. 
de Propaganda Fide pro Negotiis Ritus Orientalis editi. 


EYXOAOTION Euchologium magnum, ad tramitem editionis Benedicti- 
nae anni 1754 excussum, complectens Liturgicum (Ordo sacerdotalis 
Vesperarum, Matutini et Laudum, necnon tres Liturgiae eucharisti- 
eae 8S. Iohannis Chrysostomi, Basilii Magni et Praesanctificatorum), 
ritus Sacramentorum et Sacramentalium, Epistolas et Evangelia prae- 
cipuorum Festorum immobilium et Communis Sanctorum. — 8° maiori, 
pp. Iv-484-104, charta manu facta, charactere rubro et nigro. Romae 1873 


€YXOAOSTION TO MIKPON Euchologium parvum, ex Euchologio 
maiori excerptum, complectens Liturgiam S. Iohannis Chrysostomi, 
Epistolas et Evangelia praecipuorum Festorum immobilium et Com- 
munis Sanctorum, Ordines Baptismi, Matrimonii, Unctionis sacra- 
mentalis infirmorum et Paenitentiae.— 8° maiori, pp. 56-195, charta 
manu facta, charactere rubro et nigro. Romae 1872 < 


TPIQAION Triodium, ad tramitem editionis Bononiensis anni 1724 excus- 
sum, complectens Officia Magnae Quadragesimae. — 8° maiori, pp. - $30, 
charta manu facta, charactere rubro et nigro. Romae We 6a 


MIENTHKOZTAPION Pentecostarium, compleetens Officia a Pascha 
usque ad primam Dominicam post Pentecosten sive Omnium Sancto- 
rum, — 8° maiori, pp. 480, charta manu Sens. charactere rubro et 
nigro. Romae 1884. . . .... 


WAATHPION Pealterium, in XX Cathiamatibes asteibutum. — maiori, 
pp. 129, charta manu facta, charactere nigro tantum. Romae 1873 . . 


TIAPAKAHTIKH Paracletice, complectens Officia Hebdomadum extra 
Triodium et Pentecostarium. — 8° maiori, pp. 750, charla manu facta, 
charactere rubro et nigro. Romae 1885 . 


MHNAIA Menaea totius anni, sive Officia Sanctorum et Festorum immo- 
bilium. — 8° maiori, charta manu facta charactere rubro et nigro. 


Vol. I (September et October). pp. 578. Romae 1888 . . 

Vol. Il (November et December), pp. 740. Romae 1889. . . 

Vol. III (lanuarius et Februarius). 701. Romae 1896 . 

Vol. TV (Martius et Aprilis). pp, 419. Romae 1898... . . 

Vol. V_ (Maius et Iunius). pp. 443, Romae 1899 ... . 

Vol. VI (lulius et Augustus). PP. 560. 


EYAITEAION Evangelium iuxta decursum anni distributum. — Folio, 
charta manu facta, charactere rubro et nigro. pp. 220-50. Romae 1880 


AMOZTOAOZ Apostolus, sive Acta et Epistolae SS. Apostolorum per 
decursum anni distributum- — 8° maiori, charta manu facta, chara- 
ctere rubro et nigro. pp. 386. Romae 1881 . . 
OKTOHXOZ Octoechus ex Paracletice excerptus, complectens Officia 
Dominicarum per anni circulum iuxta octo tonos distributa, ~ 
8° maiori, charta manu oe charactere ede tantum. pp. 151. Romae 

